KTM sendi 3 lið til keppni í Dakar 2007 , eru það Gauloises KTM , Repsol KTM og Red Bull KTM.Aka þau öll á KTM 690 Rally hjólum sem hafa nú þegar gefið góða raun í hinum ýmsu keppnum víðsvegar um heiminn . Í þessari 28 Dakar keppni er rétt um helmingurinn af mótorhjólunum frá KTM sem eru framleidd í Austurríki . Dakar rallið sem er talið eitt það erfiðasta er í ár 8.696 km að lengd og er ekið frá Portugal gegnum Spán , Marakó , Mauritíu , Malí og Senegal . Með öryggið í fyrirrúmi þá eru allir keppendur þessara liða með sérsmíðaða hálskraga sem suðurafríski læknirinn Chris Leatt hannaði í samstarfi við KTM . Marc Coma ( Repsol ) og Cyril Despres ( Gauloises ) eru aðalökumenn sinna liða og hafa báðir unnið þessa keppni áður , Coma í fyrra og Despres árið þar á undan . Markmið KTM þetta árið er að ná sama eða betri árangi en í fyrra en þá voru KTM hjól í 9 af fyrstu 10 sætunum . Liðstjórinn yfir öllum liðunum Hans Trunkenpolz ásamt starfsliði eru allt árið að vinna við undirbúning fyrir keppnina en pressan hefst ekki fyrir alvöru fyrr en í september og nær að sjálfsögðu hámarki þegar keppnin hefst . Í ár notast liðið við 5 Rally Nissan bíla , 2 T 4 keppnistrukka og 4 T 5 aðstoðartrukka sem fylgja KTM liðinu í keppninni sjálfir en allir aðstoðar / viðgerðarbílar í rallinu verða að vera skráðir í keppninni sjálfri eins og venjulegir keppendur . KTM liðið er með um 36 - 38 tonn af búnaði með sér í þessa keppni , af því eru um 2 tonn af sérstökum varahlutum og búnaði sem er tilbúið í kössum sem hægt er að senda með flugi ef aðstoðartrukkarnir detta út .